# Balj ibn Bixr al-Quxayrí

### De Viquipèdia

Balj ibn Bixr al-Quxayrí (en àrab بلج بن بشر القشيري, Balj ibn Bixr al-Quxayrī) (m. Còrdova, 742), valí d'Ifríqiya (741) i després de l'Àndalus (742).

Com a lloctinent i nebot de Kulthum ibn Iyad al-Quxayrí, general de l'exèrcit sirià enviat a sufocar la rebel·lió berber al nord d'Àfrica, a la mort del seu oncle va prendre el comandament de les tropes sirianes refugiades a Tànger després d'haver estat derrotades pels berbers nordafricans. Quan la insurrecció berber es va estendre a l'Àndalus, els contingents sirians, després de pactar amb Abd-al-Màlik ibn Qàtan, que aleshores n'era valí, van passar en 742 a la Península on van derrotar als sublevats. No obstant, per desavinences amb el valí, Balj va acabar dirigint-se contra Còrdova amb les seues tropes que, després de destituir el valí Abd-al-Màlik ibn Qàtan, van nomenar nou valí el mateix Balj.

La seua política partidista i cruel el va enfrontar als àrabs baladís —és a dir, aquells àrabs instal·lats a l'Àndalus amb Mussà ibn Nussayr i els primers valís—, als quals va vèncer en la batalla d'Aqua Portora (al nord de Còrdova). Tot i que el resultat de l'enfrontament va ser favorable als sirians, Balj va morir el mateix any a causa de les ferides sofrides, per la qual cosa les seues tropes van nomenar nou valí a un altre general sirià, Thalaba al-Amilí.

Precedit per: Abd-al-Màlik ibn Qàtan al-Fihrí | valí de l'Àndalus 742 | Succeït per: Thalaba ibn Salama al-Amilí

Obtingut de "http://ca.wikipedia.org../../../b/a/l/Balj_ibn_Bixr_al-Quxayr%C3%AD_00a8.html"

Categoria: Valís d'Hispània

##### Views

- Article
- Discussió
- Revisió actual

##### Cerca